SPVI ยกเลิกจุดขายร้านค้า IT City จำนวน 23 แห่ง
SPVI ยกเลิกจุดขายร้านค้า IT City จำนวน 23 แห่ง ตั้งแต่ 31 ต.ค.58 มีแผนเพิ่มช่องขายอื่น
5 พ.ย. 2558

บริษัท เอส พี วี ไอ จำกัด (มหาชน) หรือ SPVI ระบุว่า บริษัทได้ยกเลิกจุดขายในร้านค้า IT City ซึ่งเป็นจุดจำหน่ายสินค้าหลัก เครื่องคอมพิวเตอร์ และแท็ปเล็ต ยี่ห้อ แอปเปิ้ล ตั้งแต่วันที่ 31 ต.ค.58 ซึ่งการยกเลิกจุดขายในร้านค้าดังกล่าว จำนวนทั้งสิ้น 23 แห่งนั้น มียอดขาย 5.7% ของยอดรายได้รวม สำหรับงวด 9 เดือนแรกปีนี้ โดยต่อจากนั้นจุดขายดังกล่าวจะดำเนินการโดยบริษัท ไอที ซิตี้ จำกัด (มหาชน) หรือ IT ซึ่งเป็นไปตามนโยบายของบริษัท แอปเปิ้ล เซ้าท์ เอเชีย (ประเทศไทย) จำกัด
โดยปัจจุบันบริษัทมีช่องทางการจำหน่ายสำหรับกลุ่มลูกค้ารายย่อย โดยผ่านร้านค้าปลีกรวม 29 สาขา ได้แก่ iStudio by spvi, iBeat by spvi , Mobi และศูนย์บริการ Smart Bar ที่ให้บริการซ่อม iPhone ,iPad ตลอดจนคอมพิวเตอร์ยี่ห้อ แอปเปิ้ล ที่ได้รับมาตรฐานจากบริษัท แอปเปิ้ล เซ้าท์ เอเชีย(ประเทศไทย) จำกัด และบริษัทยังคงมีแผนการขยายตลาด โดยการเพิ่มช่องทางในการจำหน่าย โดยการขยายสาขาในนาม iBeat by spvi ,Mobi รวมทั้งศูนย์บริการ Smart Bar และการเป็นตัวแทนในการเปิดร้าน AIS Shop